Царква Сьвятога Мікалая (Ваўкавыск)

Царква Сьвятога Мікалая — помнік гісторыі другой паловы XIX стагодзьдзя (мураўёўка) у Ваўкавыску. Знаходзіцца ў цэнтры места, на гістарычнай Шырокай вуліцы. Дзее. Твор архітэктуры расейскай эклектыкі. Гісторыя Мураваную царкву Ўрадавага сыноду Расейскай імпэрыі (Маскоўскай царквы) у Ваўкавыску збудавалі ў 1874 годзе. Архітэктура Прыклад сынадальнага кірунку эклектычнай царкоўнай архітэктуры Расейскай імпэрыі. Гэта 8-гранны асноўны аб’ём з прастакутнай апсыдай і прытворам. На галоўным фасадзе — 2-ярусная вежа-званіца, першы яе ярус прастакутны ў пляне, другі — 8-гранны, накрыты шатром. Галоўны ўваход вылучаецца кілепадобным франтонам. Асноўны аб’ём мае паўцыркульныя вокны з кілепадобнымі сандрыкамі, прытвор і апсыда — прастакутныя зь ліштвамі, завершаныя шырокім карнізам і фрызам з аркавым пасам. Цэнтральная грань апсыды завяршаецца трыкутным франтонам і дэкаруецца пілястрамі і аркавай нішай у цэнтры. Інтэр’ер зальны, перакрыцьцё драўлянае, роўнае. У царкве драўляны 2-ярусны іканастас, дэкараваны накладной разьбой, пакрыты пазалотай. Галерэя Гістарычныя здымкі Сучасныя здымкі Заўвагі Крыніцы Літаратура Архітэктура Беларусі: Энцыклапедычны даведнік. — Менск: Беларус. энцыкл., 1993. — 620 с.: іл. ISBN 5-85700-078-5. Кулагін А. Праваслаўныя храмы Беларусі: Энцыкл. даведнік. — Менск: Беларуская Энцыкляпэдыя, 2007.— 653 с.: іл. ISBN 978-985-11-0389-4. Вонкавыя спасылкі Царква Сьвятога Мікалая ў Ваўкавыску, Radzima.org